钦定古今图书集成/明伦汇编/闺媛典/第316卷 > 皇清四十九 > 蔡鼎镌妻陆氏
## 钦定古今图书集成/明伦汇编/闺媛典/第316卷 > 皇清四十九 > 蔡鼎镌妻陆氏

按《宿迁县志》：“陆氏年十九归，里人蔡鼎镌镌疯。”

疾，氏代为栉沐，旦夕惟谨。已而疾革，肌无完肤，顾氏流涕曰：“吾以孽病，累汝一生，痛心无状。但吾不孝，三丧未葬，兄弟沦亡。此数岁儿，宗祀所在，汝其怜之。” 语毕而绝。氏恸绝不欲生，念夫言，强起抚幼子。家贫，以女红自给，课子读书，连举三殡，以成夫志。然终以劳瘁致疾而殁。子献源，生孙六人。蔡氏之后，赖以复昌。一时远近共称之。